**Σύμβαση Χρηματοδότησης**

**Πρόγραμμα Συνεργασίας**

**Interreg VΙ-A «Ελλάδα-Κύπρος 2021-2027»**

Ακρωνύμιο έργου-ΑΡ. Πρόσκλησης-Ειδικός στόχος

**ΣΥΜΒΑΣΗ XΡΗΜΑΤΟΔΟΤΗΣΗΣ Αριθ. <Αριθμός>**

Στη Θεσσαλονίκη, σήμερα, την <ημερομηνία>, στα γραφεία της Διαχειριστικής Αρχής που βρίσκονται στη Λεωφόρο Γεωργικής Σχολής 65, 57001 Θεσσαλονίκη, Ελλάδα,

**μεταξύ**

Αφενός, της Ειδικής Υπηρεσίας INTERREG 2021-2027 του Υπουργείου Εθνικής Οικονομίας και Οικονομικών, που ενεργεί ως Διαχειριστική Αρχή του Προγράμματος Συνεργασίας Interreg VI-A «Ελλάδα-Κύπρος 2021-2027» και αποτελεί συμβαλλόμενο μέρος της παρούσας σύμβασης, εκπροσωπούμενη από τον/ην κ/κα ..............................., Ειδικό Γραμματέα Προγραμμάτων ΕΤΠΑ και Ταμείου Συνοχής, του Υπουργείου Εθνικής Οικονομίας και Οικονομικών, εφεξής αποκαλούμενης «Αναθέτουσα Αρχή»,

**και**

Αφετέρου, του/της <επωνυμία οντότητας> , Επικεφαλής Εταίρου της πράξης με τίτλο <πλήρης ονομασία-ακρώνυμο >, εφεξής αποκαλούμενου «Επικεφαλής Εταίρου», που εδρεύει στη διεύθυνση <πλήρης διεύθυνση της έδρας του οργανισμού - κωδικός> εκπροσωπούμενου από <Όνομα και θέση του νομίμως εξουσιοδοτημένου ατόμου που δεσμεύει τον οργανισμό έναντι τρίτων, π.χ.: Πρόεδρος, Γενικός Διευθυντής, πρύτανης, διοικητικός διευθυντής ή οικονομικός *διευθυντής>,*

εφεξής από κοινού αποκαλούμενοι **«τα Μέρη».**

**Λαμβάνοντας υπόψη το πλαίσιο διατάξεων και εγγράφων του παρόντος:**

Τους Κανονισμούς για τα Ευρωπαϊκά Διαρθρωτικά και Επενδυτικά Ταμεία (ΕΔΕΤ), και ιδίως:

* Τον Κανονισμό (ΕΕ) 2021/1060 του Ευρωπαϊκού Κοινοβουλίου και του Συμβουλίου, της 24ης Ιουνίου 2021, «για τον καθορισμό κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο+, το Ταμείο Συνοχής, το Ταμείο Δίκαιης Μετάβασης και το Ευρωπαϊκό Ταμείο Θάλασσας, Αλιείας και Υδατοκαλλιέργειας, και δημοσιονομικών κανόνων για τα εν λόγω Ταμεία και για το Ταμείο Ασύλου, Μετανάστευσης και Ένταξης, το Ταμείο Εσωτερικής Ασφάλειας και το Μέσο για τη Χρηματοδοτική Στήριξη της Διαχείρισης των Συνόρων και την Πολιτική των Θεωρήσεων».
* Τον Κανονισμό (ΕΕ) 2021/1059 του Ευρωπαϊκού Κοινοβουλίου και του Συμβουλίου, της 24ης Ιουνίου 2021, «για τις ειδικές διατάξεις που διέπουν τον στόχο «Ευρωπαϊκή εδαφική συνεργασία» (Interreg), ο οποίος υποστηρίζεται από το Ευρωπαϊκό Ταμείο Περιφερειακής Ανάπτυξης και τους μηχανισμούς εξωτερικής χρηματοδότησης».
* Τον κατ’ εξουσιοδότηση Κανονισμό (ΕΕ) αριθ. 240/2014 της Επιτροπής της 7ης Ιανουαρίου 2014 «σχετικά με τον κώδικα δεοντολογίας για την εταιρική σχέση στο πλαίσιο των ευρωπαϊκών διαρθρωτικών και επενδυτικών ταμείων».
* Το Ν. 4914/2022 «Διαχείριση, έλεγχος και εφαρμογή αναπτυξιακών παρεμβάσεων για την Προγραμματική Περίοδο 2021-2027, σύσταση Ανώνυμης Εταιρείας «Εθνικό Μητρώο Νεοφυών Επιχειρήσεων Α.Ε.» και άλλες διατάξεις» (ΦΕΚ 61/Α/21.3.2022), και ειδικότερα τα άρθρα 30, 63 παρ.14 και 65 παρ.9 αυτού.
* Τη με αριθμό [C(2022) 6577/08.09.2022 Εκτελεστική Απόφαση](https://greece-cyprus.eu/wp-content/uploads/2022/09/%CE%95%CE%93%CE%9A%CE%A1%CE%99%CE%A3%CE%97-%CE%A0%CE%A1%CE%9F%CE%93%CE%A1%CE%91%CE%9C%CE%9C%CE%91%CE%A4%CE%9F%CE%A3-2021-2027.zip) της Ευρωπαϊκής Επιτροπής για την έγκριση της στήριξης του Προγράμματος Συνεργασίας «(Interreg VI-A) Ελλάδα- Κύπρος» (CCI 2021TC16RFCB047) από το Ευρωπαϊκό Ταμείο Περιφερειακής Ανάπτυξης στο πλαίσιο του στόχου της ευρωπαϊκής εδαφικής συνεργασίας (Interreg) στην Ελλάδα και στην Κύπρο.
* Τους κανόνες της ΕΕ και τους Εθνικούς κανονισμούς που σχετίζονται με τις δημόσιες συμβάσεις και τον ανταγωνισμό, την επιλεξιμότητα δαπανών, την προστασία του περιβάλλοντος, τις ίσες ευκαιρίες, την απαγόρευση των διακρίσεων, την αειφόρο ανάπτυξη, τις κρατικές ενισχύσεις, την ισότητα μεταξύ ανδρών και γυναικών, τη μη διάκριση, την προσβασιμότητα Ατόμων με Αναπηρίες, λαμβάνοντας υπόψη το Χάρτη των Θεμελιωδών Δικαιωμάτων
* -.
* Το Σύστημα Διαχείρισης και Ελέγχου όπως ισχύει
* Την κοινή Υπουργική απόφαση δημοσιονομικών διορθώσεων
* Τον Οδηγό επαληθεύσεων
* Την απόφαση της Επιτροπής Παρακολούθησης η οποία ελήφθη την ......... περί ......... και την εγκεκριμένη Αίτηση Χρηματοδότησης (Παράρτημα 1),
* Τον Φάκελο Υποψηφιότητας όπως ισχύει
* Τον Οδηγό Υλοποίησης Προγράμματος και Πράξεων, όπως ισχύει,
* Τη Συμφωνία Εταιρικής Συνεργασίας μεταξύ του Επικεφαλής Εταίρου και των Δικαιούχων της Πράξης «................................».

**Συμφωνήθηκαν τα ακόλουθα:**

**Άρθρο 1**

**Περιεχόμενο της Σύμβασης**

* 1. Η χρηματοδότηση χορηγείται στον Επικεφαλής Εταίρο για την υλοποίηση της πράξης που εγκρίθηκε σύμφωνα με την απόφαση που ελήφθη από την Επιτροπή Παρακολούθησης του Προγράμματος Συνεργασίας.
  2. Η παρούσα σύμβαση καθορίζει τους όρους χρηματοδότησης για το σύνολο της εταιρικής σχέσης, όπως εκπροσωπείται από τον Επικεφαλής Εταίρο. Ο Επικεφαλής Εταίρος υπόκειται στους όρους και τις προϋποθέσεις που ορίζονται στην παρούσα σύμβαση και τα παραρτήματα αυτής. Η απόφαση έγκρισης της Επιτροπής Παρακολούθησης της πράξης και η εγκεκριμένη Αίτηση Χρηματοδότησης, όπως αυτή κάθε φορά ισχύει, αποτελούν αναπόσπαστο μέρος της παρούσας σύμβασης.
  3. Ο Επικεφαλής Εταίρος αναλαμβάνει την υποχρέωση να υλοποιήσει την πράξη σε συνεργασία με τον/ους ακόλουθο/ους <αριθμός> δικαιούχο/ους:

Δικαιούχος 2: <Επωνυμία και διεύθυνση του ιδρύματος, πλήρες όνομα και θέση του νόμιμου εκπροσώπου>

Δικαιούχος 3: <Επωνυμία και διεύθυνση του ιδρύματος, πλήρες όνομα και θέση του νόμιμου εκπροσώπου>

Δικαιούχος ν: <Επωνυμία και διεύθυνση του ιδρύματος, πλήρες όνομα και θέση του νόμιμου εκπροσώπου>

* 1. Ο συνολικός προϋπολογισμός για την εγκεκριμένη πράξη, σύμφωνα με την απόφαση της Επιτροπής Παρακολούθησης ανέρχεται σε ..........Ευρώ ( €). Το συνολικό ποσό για τη χρηματοδότηση, και το ποσό της συνεισφοράς του ΕΤΠΑ, υπολογίζονται επί του συνόλου των επιλέξιμων δαπανών της πράξης, σύμφωνα με την εγκεκριμένη Αίτηση Χρηματοδότησης, όπως κάθε φορά ισχύει
  2. Το ποσοστό συγχρηματοδότησης ΕΤΠΑ για την πράξη ανέρχεται έως 80% των επιλέξιμων δαπανών για όλους τους δικαιούχους της πράξης, ανάλογα με την ύπαρξη εσόδων ή όχι στην πράξη.
  3. Ο Επικεφαλής Εταίρος δηλώνει ότι οι δικαιούχοι της πράξης δεν έχουν λάβει, ούτε πρόκειται να λάβουν πρόσθετη χρηματοδότηση για το σύνολο ή μέρος της πράξης από την Ευρωπαϊκή Ένωση καθ 'όλη τη διάρκεια της υλοποίησης της πράξης.
  4. Οι πληρωμές προς τους δικαιούχους θα γίνουν σύμφωνα με τη διαθεσιμότητα της χρηματοδότησης από την αρχική και ετήσια προχρηματοδότηση και τις ενδιάμεσες πληρωμές από την Ευρωπαϊκή Επιτροπή.
  5. Εάν τα κονδύλια από την Ευρωπαϊκή Επιτροπή δεν μεταβιβαστούν, η Διαχειριστική Αρχή του Προγράμματος Συνεργασίας Interreg VI-A «Ελλάδα-Κύπρος 2021-2027» δικαιούται να καταγγείλει τη σύμβαση ανά πάσα στιγμή, χωρίς ο Επικεφαλής Εταίρος να μπορεί να διεκδικήσει οποιαδήποτε δικαιώματα. Σε κάθε περίπτωση, θα πρέπει να ζητηθεί η απόφαση της Επιτροπής Παρακολούθησης.

**Άρθρο 2**

**Διάρκεια της Σύμβασης**

2.1 Η περίοδος υλοποίησης της πράξης ορίζεται κάθε φορά σύμφωνα με την εγκεκριμένη Αίτηση Χρηματοδότησης (Παράρτημα 2). Η περίοδος υλοποίησης δεν μπορεί να υπερβεί την 31η Δεκεμβρίου 2029.

2.2 Με την επιφύλαξη των διατάξεων που αφορούν την υλοποίηση της πράξης και την επιλεξιμότητα των δαπανών, η παρούσα σύμβαση τίθεται σε ισχύ κατά την ημερομηνία που θα την υπογράψει το τελευταίο συμβαλλόμενο μέρος και λήγει την πρώτη ημέρα μετά την παραλαβή της τελικής πληρωμής, καθώς οι υποχρεώσεις που απορρέουν από την ενωσιακή και εθνική νομοθεσία εξακολουθούν να ισχύουν.

2.3 Για λόγους ελέγχου και επιθεωρήσεων, ο Επικεφαλής Εταίρος και οι Δικαιούχοι της πράξης θα πρέπει να διατηρούν τα αρχεία, έγγραφα και δεδομένα που σχετίζονται με την πράξη σε συνήθη μέσα αποθήκευσης δεδομένων, με ασφαλή και τακτικό τρόπο, **για τρία (3) τουλάχιστον έτη**, από την 31η Δεκεμβρίου μετά το έτος υποβολής των λογαριασμών στην Ευρωπαϊκή Επιτροπή, στους οποίους περιλαμβάνεται η τελική δαπάνη της συναφθείσας πράξης, με την επιφύλαξη των σχετικών διατάξεων της εθνικής νομοθεσίας στην Ελλάδα και την Κύπρο. Ο Επικεφαλής Εταίρος θα ενημερωθεί για τη συγκεκριμένη ημερομηνία από τη ΚΓ/ΔΑ.

**Άρθρο 3**

**Όροι χρηματοδότησης - Επιλεξιμότητα Δαπανών -**

**Χρονοδιάγραμμα**

* 1. Η εγκεκριμένη χρηματοδότηση χορηγείται αποκλειστικά για την υλοποίηση της πράξης, όπως περιγράφεται στην Αίτηση Χρηματοδότησης (Παράρτημα 2) της πράξης «........................», σύμφωνα με την πρόταση της πράξης που εγκρίθηκε από την Επιτροπή Παρακολούθησης.
  2. Μόνο οι δαπάνες που σχετίζονται με την υλοποίηση της πράξης είναι επιλέξιμες για συγχρηματοδότηση από το ΕΤΠΑ. Οι κανόνες επιλεξιμότητας καθορίζονται από το Κεφάλαιο V Άρθρα 37 – 44 του Κανονισμού (EU) No 1059/2021, τον Κανονισμό 1060/2021 για όσα θέματα δεν ρυθμίζονται στον Κανονισμό 1059/2021 από τις διατάξεις που προβλέπονται στο Πρόγραμμα, τα σχετικά Έγγραφα Υλοποίησης του Προγράμματος (Οδηγός Υλοποίησης Προγράμματος και Πράξεων, κ.λπ.), όπως ισχύει και τους εθνικούς κανόνες επιλεξιμότητας.
  3. Οι δαπάνες προετοιμασίας της πράξης συμπεριλαμβάνονται στον συνολικό επιλέξιμο προϋπολογισμό εφόσον πραγματοποιούνται σύμφωνα με τους κανόνες επιλεξιμότητας της συγκεκριμένης Πρόσκλησης υποβολής προτάσεων και σχετίζονται άμεσα με την υλοποίηση της πράξης.
  4. Η ημερομηνία έναρξης της επιλεξιμότητας των δαπανών που χρηματοδοτούνται στο πλαίσιο του Προγράμματος είναι η 01/01/2021.
  5. Οι δαπάνες που έγιναν μετά την ολοκλήρωση της προγραμματικής περιόδου 2021-2027, δεν είναι επιλέξιμες. Σε περίπτωση που η πράξη δεν έχει ολοκληρωθεί εντός της περιόδου επιλεξιμότητας των δαπανών, ο Επικεφαλής Εταίρος και οι δικαιούχοι της πράξης, πρέπει να εξασφαλίζουν τα απαραίτητα κεφάλαια από τον δικό τους προϋπολογισμό για την ολοκλήρωση της πράξης.
  6. Ο Επικεφαλής Εταίρος αναλαμβάνει την υποχρέωση να υλοποιήσει την πράξη και να μεταφέρει τα κονδύλια του ΕΤΠΑ που συνδέονται με δαπάνες που σχετίζονται άμεσα με την πράξη, σύμφωνα με το εγκεκριμένο χρονοδιάγραμμα έργου που περιγράφεται στην εγκεκριμένη Αίτηση Χρηματοδότησης (Παράρτημα 2). Οποιαδήποτε απόκλιση από αυτό, η οποία δεν έχει εγκριθεί σύμφωνα με τις διαδικασίες που καθορίζονται στον Οδηγό Υλοποίησης Προγράμματος και Πράξεων (οδηγίες τροποποίησης της πράξης), θα θεωρείται από τη Διαχειριστική Αρχή ως μερική ή ολική μη εκτέλεση της πράξης. Σε μια τέτοια περίπτωση, η Διαχειριστική Αρχή διατηρεί το δικαίωμα να μειώσει τον προϋπολογισμό της πράξης αναλόγως, κατόπιν απόφασης της Επιτροπής Παρακολούθησης του Προγράμματος. Το προς ανάκτηση ποσό θα υπολογίζεται με βάση την πρόοδο στην υλοποίηση της πράξης και σε σχέση με τις πληρωμές που έχουν καταβληθεί μέχρι την εφαρμογή της ανωτέρω διαδικασίας.
  7. Η Διαχειριστική Αρχή διατηρεί το δικαίωμα να εξετάσει το ενδεχόμενο μείωσης του εγκεκριμένου προϋπολογισμού της πράξης στις ακόλουθες περιπτώσεις:

α. Σε περίπτωση που ένα χρόνο μετά την υπογραφή της σύμβασης χρηματοδότησης οι συνολικές δαπάνες που έχουν επαληθευτεί όπως αναφέρεται στις εκθέσεις προόδου, σε ότι αφορά το προηγούμενο έτος, είναι μικρότερες του 20% του συνολικού προϋπολογισμού της πράξης, η Επιτροπή Παρακολούθησης μπορεί, βάσει πρότασης της Διαχειριστικής Αρχής, να αποφασίσει τη μείωση του προϋπολογισμού της πράξης. Εάν αποφασιστεί μείωση του προϋπολογισμού της πράξης, η παρούσα σύμβαση και τα αντίστοιχα παραρτήματα αυτής θα πρέπει να τροποποιηθούν αναλόγως.

β. Σε περίπτωση που το χρονοδιάγραμμα υλοποίησης της πράξης που έχει υποβληθεί στην ΚΓ/ΔΑ πριν από την υπογραφή της παρούσας σύμβασης, παρουσιάζει σημαντικές καθυστερήσεις κατά την υλοποίηση της πράξης, η Επιτροπή Παρακολούθησης, βάσει πρότασης της Διαχειριστικής Αρχής, μπορεί να αποφασίσει τη μείωση του προϋπολογισμού της πράξης η/και του φυσικού αντικειμένου, δεδομένου ότι η πράξη παραμένει λειτουργική.

γ. Σε περίπτωση μη υλοποίησης μέρους ή του συνόλου της πράξης από έναν ή περισσότερους Δικαιούχους, σύμφωνα με το εγκεκριμένο Τεχνικό Δελτίο Πράξης, κατόπιν απόφασης της Επιτροπής Παρακολούθησης, βάσει πρότασης της Διαχειριστικής Αρχής. Η διαδικασία αυτή μπορεί να εκκινήσει αυτοτελώς από την Διαχειριστική Αρχή ή στο πλαίσιο εξέτασης αιτημάτων τροποποίησης της πράξης που υποβάλλονται από τον Επικεφαλής Εταίρο.

**Άρθρο 4**

**Αναφορές Προόδου - Αιτήσεις Πληρωμής**

* 1. Για τη διεξοδική παρακολούθηση της υλοποίησης της πράξης ο Επικεφαλής Εταίρος υποβάλλει στην Κοινή Γραμματεία (ΚΓ) εξαμηνιαίες Αναφορές Προόδου σχετικά με τις δραστηριότητες υλοποίησής της, σύμφωνα με το χρονοδιάγραμμα που αναφέρεται στο εγκεκριμένο Τεχνικό Δελτίο και τον Οδηγό Υλοποίησης Προγράμματος και Έργου, όπως ισχύουν.
  2. Για την ενδελεχή παρακολούθηση της υλοποίησης του έργου υποβάλλεται «Έκθεση Προόδου» στην Κοινή Γραμματεία από τον Κύριο Δικαιούχο, κάθε έξι (6) μήνες, σύμφωνα με χρονοδιάγραμμα που καθορίζεται στη σύμβαση Χρηματοδότησης. Η Κοινή Γραμματεία λαμβάνει τις εκθέσεις προόδου και ελέγχει/παρακολουθεί την ορθή υλοποίηση της εγκεκριμένης πράξης σύμφωνα με τη διαδικασία που ορίζεται στο Σύστημα Διαχείρισης και Ελέγχου του Προγράμματος. Ο Επικεφαλής Εταίρος θα χρησιμοποιήσει τα επίσημα έντυπα (Εκθέσεις Προόδου) όπως ισχύει, τα οποία παρέχονται από τη Διαχειριστική Αρχή και την Κοινή Γραμματεία.
  3. Η ανταλλαγή των πληροφοριών μεταξύ των δικαιούχων για τη συμπλήρωση των στοιχείων της Αναφοράς Προόδου γίνεται σύμφωνα με τους τρόπους που ορίζεται στον κανονισμό λειτουργίας του εταιρικού σχήματος.
  4. Σε περίπτωση που οι Δικαιούχοι της πράξης καθυστερήσουν να υποβάλλουν στον Κύριο Δικαιούχο τις δραστηριότητές τους και τις οικονομικές τους εκθέσεις, ο Επικεφαλής Εταίρος θα πρέπει και πάλι να τηρεί τις προθεσμίες υποβολής των Αναφορών Προόδου που περιλαμβάνονται στην παρούσα. Όταν οι σχετικές πληροφορίες αποσταλούν, ο Επικεφαλής Εταίρος θα πρέπει να τις συμπεριλάβει στην επόμενη Αναφορά Προόδου προς την Κοινή Γραμματεία. Επαναλαμβανόμενες καθυστερήσεις στην υποβολή των Αναφορών Προόδου προς την ΚΓ δύναται να θεωρηθούν ως σοβαρή ένδειξη δυσλειτουργικής Διαχείρισης Έργου και δύναται να οδηγήσουν σε μειώσεις του φυσικού και οικονομικού αντικειμένου σε επίπεδο Δικαιούχου ή και σε επίπεδο Έργου.

Τα πιστοποιητικά επαληθευμένων δαπανών μπορούν επίσης να αποστέλλονται από τον κάθε δικαιούχο στην ΚΓ με κοινοποίηση στον Κύριο Δικαιούχο, σε κάθε περίπτωση με την έκδοση τους, σε ηλεκτρονική (σαρωμένη) ή/και σε έντυπη μορφή και να συμπεριλαμβάνονται σε Αίτημα Πληρωμής προς την Ευρωπαϊκή Επιτροπή. Τα πιστοποιητικά επαληθευμένων δαπανών τα οποία έχουν αποσταλεί από το δικαιούχο στην ΚΓ δεν επανυποβάλλονται συνημμένα στην Αναφορά Προόδου που αποστέλλει ο Επικεφαλής Εταίρος αλλά υπολογίζονται στους σχετικούς πίνακες της Αναφοράς Προόδου, όπως προβλέπεται από τις οδηγίες συμπλήρωσης της Αναφοράς Προόδου.

* 1. Οι επαληθευμένες δαπάνες των ελλήνων δικαιούχων εισάγονται στο ΟΠΣ από την αρμόδια μονάδα της Διαχειριστικής Αρχής και των λοιπών δικαιούχων από τους αρμόδιους επαληθευτές και εγκρίνονται σύμφωνα με τις προβλέψεις του ΣΔΕ του προγράμματος. Η ΚΓ συγκεντρώνει τα ανωτέρω στοιχεία επαληθεύσεων δαπανών και, επ’ αυτής της βάσης, υποβάλλεται περιοδικά αίτημα ενδιάμεσης πληρωμής προς την ΕΕ από την ΑΠ.
  2. Όλες οι Αναφορές Προόδου πρέπει να υποβάλλονται στην ελληνική γλώσσα, η οποία είναι η επίσημη γλώσσα του Προγράμματος Συνεργασίας.
  3. Η χρηματοδότηση της πράξης αφορά αποκλειστικά τις επιλέξιμες δαπάνες της πράξης, σύμφωνα με το άρθρο 3 της παρούσας. Ο Επικεφαλής Εταίρος πρέπει να δικαιολογήσει όλες τις αιτήσεις πληρωμών για τις σχετικές δαπάνες, παρέχοντας επαρκή αποδεικτικά στοιχεία στις Αναφορές Προόδου.
  4. Η Κοινή Γραμματεία, η Διαχειριστική Αρχή, η Αρχή Πιστοποίησης, οι Εθνικές Αρχές και η Ευρωπαϊκή Επιτροπή μπορούν ανά πάσα στιγμή να ζητήσουν συμπληρωματικές πληροφορίες σχετικά με τις αιτήσεις πληρωμών ή την υλοποίηση της πράξης.
  5. Η Αρχή Πιστοποίησης θα μεταφέρει τη συνεισφορά του ΕΤΠΑ σε άτοκο τραπεζικό λογαριασμό τηρούμενο αποκλειστικά για την πράξη, που υποδεικνύεται από τον Κύριο Δικαιούχο στο Τεχνικό Δελτίο. Ο Επικεφαλής Εταίρος διαβιβάζει το ποσό του ΕΤΠΑ στους Δικαιούχους της πράξης, πλην όσων εδρεύουν στην Ελλάδα οι οποίοι θα λάβουν την συνεισφορά του ΕΤΠΑ από το Ελληνικό Πρόγραμμα Δημοσίων Επενδύσεων.
  6. Λαμβάνοντας υπόψη ότι η καταβολή της συνεισφοράς του ΕΤΠΑ γίνεται από την Ευρωπαϊκή Επιτροπή σύμφωνα με τις διατάξεις της ΕΕ σχετικά με τις δεσμεύσεις του προϋπολογισμού των ΕΔΕΤ, ο Επικεφαλής Εταίρος θα υποβάλει στην ΚΓ Αίτημα Πληρωμής το αργότερο κάθε τρεις (3) μήνες. Η ΔΑ/ΚΓ διατηρεί το δικαίωμα να ζητήσει την υποβολή αιτημάτων πληρωμής σε συντομότερα χρονικά διαστήματα, προκειμένου να επιτευχθούν οι ετήσιοι οικονομικοί στόχοι του Προγράμματος.
  7. Οι Αναφορές Προόδου υποβάλλονται κάθε έξι (6) μήνες, σύμφωνα με το ακόλουθο πρόγραμμα:

|  |  |
| --- | --- |
| Χρονικό διάστημα Υποβολής Αναφορών | Προθεσμία Υποβολής  αναφορών προόδου |
| Ιανουάριος - Ιούνιος | 31η Ιουλίου του αντίστοιχου έτους |
| Ιούλιος – Δεκέμβριος | 31η Ιανουαρίου του επομένους έτους |

* 1. Οι πληρωμές της συμβολής της Ένωσης γίνονται από την Αρχή Πιστοποίησης (ΑΠ) στους δικαιούχους των έργων, ανάλογα με τη διαθεσιμότητα κονδυλίων από την προ-χρηματοδότηση και τις ενδιάμεσες πληρωμές, βάσει των επαληθευμένων δαπανών των δικαιούχων της πράξης.
  2. Σε περίπτωση που υπάρχουν αποκλίσεις από τους εγκεκριμένους πίνακες προϋπολογισμού της ισχύουσας φόρμας Αίτησης (δηλαδή απόκλιση από τον προϋπολογισμό του παραδοτέου ή απόκλιση από τον προϋπολογισμό «κατηγορίας προϋπολογισμού» κ.λπ.), ο Δικαιούχος πρέπει να αιτιολογήσει αυτές τις αποκλίσεις στην Τελική Έκθεση πριν γίνει αποδοχή από την ΚΓ/ΔΑ. Μετά την έγκριση, η τελική έκθεση θα περιλαμβάνει την τελική τροποποίηση του έργου. Σε αντίθετη περίπτωση, τα ποσά που υπερβαίνουν τους εγκεκριμένους πίνακες προϋπολογισμού του ισχύοντος ΤΔΠ θα θεωρούνται μη επιλέξιμα.
  3. Η πληρωμή των επιλέξιμων δαπανών προετοιμασίας, όπως καθορίζονται στο άρθρο 3 της παρούσας σύμβασης, θα πρέπει να συμπεριληφθούν στην πρώτη αίτηση πληρωμής και αναφορά προόδου, αλλά όχι αργότερα από το τέλος του πρώτου έτους υλοποίησης της πράξης.
  4. Οι πληρωμές από την Αρχή Πιστοποίησης προς τον Κύριο Δικαιούχο θα γίνονται σε ευρώ. Σε περίπτωση καθυστέρησης στη μεταφορά των κονδυλίων από την Ευρωπαϊκή Επιτροπή, ο Επικεφαλής Εταίρος και οι υπόλοιποι δικαιούχοι δεν έχουν δικαίωμα να εγείρουν οποιαδήποτε αξίωση από την Διαχειριστική Αρχή.
  5. Με βάση την απόφαση της Επιτροπής Παρακολούθησης του Προγράμματος, ο Επικεφαλής Εταίρος αναλαμβάνει κάθε δυνατή διοικητική ή νομική δράση για να ανακτήσει από τους δικαιούχους της πράξης τυχόν αχρεωστήτως καταβληθέντα ποσά της συμμετοχής του ΕΤΠΑ για την συμμετοχή τους στην πράξη, όπως αναφέρεται στο άρθρο 6.4 της παρούσας, με την εξαίρεση των δικαιούχων της πράξης που εδρεύουν στην Ελλάδα, για τους οποίους η ΔΑ/ΑΠ μπορεί να παρακρατήσει τυχόν ποσά από τις μελλοντικές ενδιάμεσες πληρωμές, συμψηφίζοντας τα σχετικά ποσά στη λειτουργία του Λογαριασμού του Ελληνικού Προγράμματος Δημοσίων Επενδύσεων. Σε κάθε άλλη περίπτωση, θα πρέπει να ξεκινήσει άμεσα η διαδικασία για την ανάκτηση αχρεωστήτως καταβληθέντων ποσών για τους δικαιούχους που εδρεύουν στην Ελλάδα.

**Άρθρο 5**

**Δομές Διαχείρισης της πράξης - Αρμοδιότητες του Κυρίου Δικαιούχου**

* 1. Η εταιρική σχέση της πράξης διέπεται από την αρχή του Κυρίου Δικαιούχου. Ο Επικεφαλής Εταίρος εκπροσωπεί νόμιμα τους δικαιούχους που συμμετέχουν στην πράξη έναντι της Διαχειριστικής Αρχής, της Αρχής Πιστοποίησης, των Κρατών Μελών, της Αρχής Ελέγχου και της Ευρωπαϊκής Επιτροπής.
  2. Ο Επικεφαλής Εταίρος θα επικουρείται στο ρόλο του από μια «Ομάδα Διαχείρισης Έργου», η οποία θα αποτελείται από εκπροσώπους όλων των δικαιούχων, θα λαμβάνει αποφάσεις σύμφωνα με τον εσωτερικό κανονισμό λειτουργίας της.
  3. Ο Επικεφαλής Εταίρος, έναντι της ΔΑ/ΚΓ, αποδέχεται την πλήρη ευθύνη υλοποίησης και διαχείρισης της πράξης, όπως περιγράφεται στο εγκεκριμένο Τεχνικό Δελτίο και αναλαμβάνει την ευθύνη συντονισμού των υπόλοιπων δικαιούχων που συμμετέχουν στην πράξη και εξασφαλίζει ότι όλοι οι δικαιούχοι που αναφέρονται στο άρθρο 1.2 της παρούσας σύμβασης αναλαμβάνουν την υποχρέωση να συμμετάσχουν στην υλοποίηση της πράξης.
  4. Ο Επικεφαλής Εταίρος διασφαλίζει ότι οι δαπάνες που υποβάλλονται από τους δικαιούχους που συμμετέχουν στην πράξη έχουν πραγματοποιηθεί για το σκοπό της υλοποίησης της πράξης και ότι αντιστοιχούν στις δραστηριότητες που συμφωνήθηκαν με τους δικαιούχους αυτούς.
  5. Ο Επικεφαλής Εταίρος διασφαλίζει ότι οι δαπάνες που υποβάλλονται από τους δικαιούχους που συμμετέχουν στην πράξη έχουν επαληθευτεί.
  6. Ο Επικεφαλής Εταίρος είναι υπεύθυνος για τη μεταφορά της συνεισφοράς του ΕΤΠΑ στους δικαιούχους που συμμετέχουν στην πράξη και οι οποίοι δεν εδρεύουν στην Ελλάδα, εντός ενός (1) μηνός από την παραλαβή της και στο ακέραιο, χωρίς παρακράτηση τυχόν ποσών. Η επαναλαμβανόμενη καθυστέρηση στην μεταφορά της συνεισφοράς ΕΤΠΑ δύναται να θεωρηθεί ως σοβαρή ένδειξη δυσλειτουργικής Διαχείρισης Έργου και δύναται να οδηγήσουν σε μειώσεις του φυσικού και οικονομικού αντικειμένου σε επίπεδο Δικαιούχου ή και σε επίπεδο Έργου.
  7. Ο Επικεφαλής Εταίρος εξασφαλίζει ότι όλοι οι δικαιούχοι, συμπεριλαμβανομένου και του ιδίου, κρατούν αρχεία και όλα τα έγγραφα που αφορούν την υλοποίηση της πράξης.
  8. Ο Επικεφαλής Εταίρος είναι ο μόνος υπόχρεος έναντι τρίτων και φέρει την ευθύνη για οποιουδήποτε είδους ζημιές συμβούν σε αυτούς κατά τη διάρκεια της υλοποίησης της πράξης. Ο Επικεφαλής Εταίρος αποδέχεται ότι η Διαχειριστική Αρχή δεν έχει καμία ευθύνη για τυχόν απαιτήσεις ή διαδικασίες κατά του Κυρίου Δικαιούχου για οποιαδήποτε παράβαση νόμου που προκλήθηκε από τους υπαλλήλους του ή από τους δικαιούχους της πράξης, και/ή για οποιαδήποτε παραβίαση των δικαιωμάτων οποιουδήποτε τρίτου.
  9. Ο Επικεφαλής Εταίρος θα καθορίσει τις λεπτομέρειες για τις σχέσεις του με τους δικαιούχους που συμμετέχουν στην πράξη με μια «Συμφωνία Εταιρικής Σχέσης» η οποία θα περιλαμβάνει, μεταξύ άλλων, διατάξεις που εγγυώνται τη χρηστή δημοσιονομική διαχείριση των κονδυλίων που διατίθενται για την πράξη, καθώς και τις διαδικασίες για την ανάκτηση αχρεωστήτως καταβληθέντων ποσών. Η κατανομή αμοιβαίων ευθυνών μεταξύ των δικαιούχων της πράξης καθορίζεται στη Συμφωνία Εταιρικής Σχέσης.
  10. Ο Επικεφαλής Εταίρος ιδιωτικού δικαίου αναλαμβάνει την υποχρέωση να διατηρεί την έδρα του εντός της περιοχής του Προγράμματος. Σε ειδικά τεκμηριωμένες περιπτώσεις, ο Επικεφαλής Εταίρος μπορεί να μεταφέρει την έδρα του εκτός της περιοχής του Προγράμματος έπειτα από σχετική ειδοποίηση και έγκριση της ΔΑ/ΚΓ.

**Άρθρο 6**

**Υποχρεώσεις και δικαιώματα της Διαχειριστικής Αρχής**

Η Διαχειριστική Αρχή:

* 1. Αναλαμβάνει την υποχρέωση να ελέγχει ότι οι διατάξεις που ορίζονται στην παρούσα σύμβαση τηρούνται καθ’ όλη τη διάρκεια της υλοποίησης καθώς και μετά την ολοκλήρωση της πράξης.
  2. Αναλαμβάνει την υποχρέωση να διασφαλίζει τη συνέπεια, τη νομιμότητα και την επιλεξιμότητα των δαπανών, βάσει των πληροφοριών που λαμβάνει από τον Κύριο Δικαιούχο.
  3. Δεν μπορεί σε καμία περίπτωση και για οποιονδήποτε λόγο, να θεωρηθεί υπεύθυνη για ζημιές που προκλήθηκαν στο προσωπικό και την ιδιοκτησία του Κυρίου Δικαιούχου ή οποιουδήποτε δικαιούχου, κατά τη διάρκεια της υλοποίησης της πράξης. Ως εκ τούτου, τυχόν απαίτηση για αποζημίωση ή αύξηση της χρηματοδότησης δεν θα γίνεται δεκτή.
  4. Σε περίπτωση που η ΔΑ ενημερωθεί για παρατυπίες στην πράξη και ιδίως βάσει ευρημάτων των «επαληθευτών» ή μετά τη διεξαγωγή ελέγχου, και εφόσον τα σχετικά ποσά έχουν καταβληθεί από την ΔΑ/ΑΠ, θα απαιτήσει την επιστροφή του συνόλου ή μέρους της χρηματοδότησης που καταβλήθηκε για την πράξη από τον Κύριο Δικαιούχο, ο οποίος θα διεκδικήσει την επιστροφή των εν λόγω ποσών από τον/ους αντίστοιχο/ους Δικαιούχο/ους, με την εξαίρεση των δικαιούχων της πράξης που εδρεύουν στην Ελλάδα, για τους οποίους η ΔΑ/ΑΠ μπορεί να παρακρατήσει τυχόν ποσά από τις μελλοντικές εφαρμογές των ενδιάμεσων πληρωμών, συμψηφίζοντας τα σχετικά ποσά στη λειτουργία του Λογαριασμού του Ελληνικού Προγράμματος Δημοσίων Επενδύσεων ή να ζητήσει την επιστροφή των εν λόγω ποσών σε τραπεζικό λογαριασμό που υποδεικνύεται από την ΔΑ/ΑΠ. Σε κάθε άλλη περίπτωση, θα πρέπει να ξεκινήσει άμεσα η διαδικασία που προβλέπεται βάσει του Ελληνικού κανονιστικού πλαισίου για την ανάκτηση αχρεωστήτως καταβληθέντων ποσών για τους δικαιούχους που εδρεύουν στην Ελλάδα.
  5. Ο Επικεφαλής Εταίρος, προκειμένου να εξασφαλίσει την επιστροφή τυχόν αχρεωστήτως καταβληθέντων ποσών θα διεκδικεί τα εν λόγω ποσά από τον/ους αντίστοιχο/ους δικαιούχο/ους, με την εξαίρεση των δικαιούχων έργου που εδρεύουν στην Ελλάδα. Σε περίπτωση που η ανάκτηση των κονδυλίων δεν είναι εφικτή, ο Επικεφαλής Εταίρος οφείλει να ενημερώσει αμέσως τη Διαχειριστική Αρχή. Αν ο Επικεφαλής Εταίρος δεν εξασφαλίσει την επιστροφή των ποσών από άλλους δικαιούχους ή αν η ΔΑ/ΑΠ δεν εξασφαλίσει την επιστροφή από τον Κύριο Δικαιούχο, το Κράτος Μέλος, στην επικράτεια του οποίου βρίσκεται ο εν λόγω δικαιούχος, θα αποζημιώσει τη ΔΑ/ΑΠ για τυχόν ποσά που καταβλήθηκαν αχρεωστήτως στο δικαιούχο, σε συγκεκριμένο λογαριασμό που προβλέπεται από την ελληνική νομοθεσία. Η ΔΑ σε συνεργασία με την ΑΠ είναι υπεύθυνες για την επιστροφή των εν λόγω ποσών στον γενικό προϋπολογισμό της Ευρωπαϊκής Ένωσης.
  6. Διασφαλίζει ότι η Αρχή Πιστοποίησης λαμβάνει όλες τις αναγκαίες πληροφορίες σχετικά με τις διαδικασίες και τις επαληθεύσεις που πραγματοποιήθηκαν σε σχέση με τις δαπάνες για τους σκοπούς της πιστοποίησης.
  7. Διασφαλίζει ότι η απόσβεση της προκαταβολής γίνεται σε δόσεις με παρακράτηση από τις μεταγενέστερες αιτήσεις πληρωμής του εκάστοτε δικαιούχου, αναλογικά, μέχρι την τελική πληρωμή στον αντίστοιχο δικαιούχο της πράξης. Η προκαταβολή θα πρέπει να συμψηφίζεται κατά την τελική πληρωμή. Σε κάθε περίπτωση το ποσό που καταβάλλεται ως προχρηματοδότηση θα πρέπει να εκκαθαρίζεται το αργότερο μέχρι το επίσημο κλείσιμο της πράξης.
  8. Διασφαλίζει ότι τα καθαρά έσοδα που τυχόν παράγονται από την πράξη αφαιρούνται από τις δηλωμένες δαπάνες από τον Κύριο Δικαιούχο και δεν συμπεριλαμβάνονται σε αίτημα πληρωμής προς της Επιτροπή, σύμφωνα με τη μέθοδο υπολογισμού τους που έχει επιλεγεί από τη ΔΑ. Στην περίπτωση που τα καθαρά έσοδα έχουν τυχόν πληρωθεί, θεωρούνται ως αχρεωστήτως καταβληθέντα ποσά και ως προς αυτά ακολουθείται η διαδικασία ανάκτησης τους.
  9. Συμμορφώνεται και εφαρμόζει για όλη τη διάρκεια υλοποίησης της πράξης την αρχή της «μηδενικής ανεκτικότητας» σε θέματα πρόληψης απάτης και διαφθοράς και συνεχώς επαγρυπνεί για το θέμα. Σε περίπτωση που διαπιστωθεί υπόνοια απάτης από τη ΔΑ, υιοθετούνται αμέσως προληπτικά μέτρα αναφορικά με την υλοποίηση της πράξης και τις δαπάνες αυτής, είτε έχουν πληρωθεί είτε εκκρεμούν, ανάλογα με τον τύπο και την έκταση της υπόνοιας της απάτης που εντοπίστηκε, σύμφωνα με τις διαδικασίες που προβλέπονται στο ΣΔΕ του Προγράμματος.
  10. Εξετάζει και απαντά μέσα σε εύλογο χρόνο σε οποιεσδήποτε αντιρρήσεις και θέματα της έχουν τεθεί σύμφωνα με τις διατάξεις του Προγράμματος.

**Άρθρο 7**

**Ενημέρωση και δημοσιότητα**

* 1. Ο Επικεφαλής Εταίρος πρέπει να διασφαλίζει τη συμμόρφωση της πράξης με το Άρθρο 36 παρ. 4-6 του Κανονισμού (ΕΚ) 1059/2021 και τα Άρθρα 47 & 50 Παράρτημα ΙΧ του Κανονισμού (ΕΚ) 1060/2021 για τα μέτρα πληροφόρησης και δημοσιότητας σχετικά με τη συγχρηματοδότηση από τα Διαρθρωτικά Ταμεία.
  2. Στην περίπτωση που έπειτα από σχετικές συστάσεις της ΚΓ δεν έχουν αναληφθεί οι υποδεικνυόμενες δράσεις δημοσιότητας, η ΔΑ, στο πλαίσιο του ΣΔΕ, δύναται – λαμβάνοντας υπόψη την αρχή της αναλογικότητας – να επιβάλλει οικονομικές μειώσεις ύψους 2% της κοινοτικής συνδρομής σε επίπεδο Έργου ή Εταίρου.
  3. Οποιαδήποτε δήλωση ή δημοσιότητα της πράξης, σε οποιαδήποτε μορφή και σε ή με οποιοδήποτε μέσο, συμπεριλαμβανομένου του Διαδικτύου, πρέπει να αναφέρει ότι η πράξη συγχρηματοδοτείται από την ΕΕ, το ΕΤΠΑ, το Πρόγραμμα και τις συνεργαζόμενες χώρες. Επιπρόσθετα θα πρέπει να διασφαλίζεται ότι ο Επικεφαλής Εταίρος αλλά και οι δικαιούχοι της πράξης τηρούν τις απαιτήσεις δημοσιότητας του Προγράμματος για την συγχρηματοδοτούμενη πράξη.
  4. Οποιαδήποτε δήλωση ή δημοσιότητα της πράξης, σε οποιαδήποτε μορφή και σε ή με οποιοδήποτε μέσο, συμπεριλαμβανομένου του Διαδικτύου, πρέπει να αναφέρει ότι εκφράζει τις απόψεις του συντάκτη και ότι η Διαχειριστική Αρχή δεν θα πρέπει να θεωρηθεί υπεύθυνη για τυχόν χρήση των πληροφοριών που περιέχονται σε αυτήν.
  5. Ο Επικεφαλής Εταίρος αναλαμβάνει την υποχρέωση να αποστείλει αντίγραφο τυχόν δημοσίευσης και παραγόμενου ενημερωτικού υλικού στην ΚΓ, κατόπιν αιτήματος και να φυλάσσει τα αντίγραφα για χρονικό διάστημα 2 ετών από τη συμβατική λήξη της πράξης. Αυτό ισχύει και για όλους τους δικαιούχους. Ο Επικεφαλής Εταίρος εξουσιοδοτεί επίσης την ΚΓ, τη Διαχειριστική Αρχή, τις Εθνικές Αρχές και την Ευρωπαϊκή Επιτροπή να χρησιμοποιούν αυτό το υλικό, προκειμένου να παρουσιάσουν τα αποτελέσματα του Προγράμματος ή/και της πράξης με κάθε μέσο δημοσιότητας, τόσο στο διαδίκτυο όσο και αλλού, χωρίς να απαιτείται περαιτέρω συναίνεση από οποιονδήποτε από τους δικαιούχους της πράξης. Επιπλέον, οι Δικαιούχοι της πράξης θα βοηθήσουν με κάθε δυνατό τρόπο οποιαδήποτε ενημερωτική ή διαφημιστική εκστρατεία των αρμόδιων υπηρεσιών της Ευρωπαϊκής Επιτροπής και των Κρατών Μελών, σε σχέση με την πράξη τους.
  6. Οποιαδήποτε πληροφορία, προβολή στα μέσα ενημέρωσης ή άλλη δραστηριότητα δημοσιότητας της πράξης θα κοινοποιείται στην ΚΓ για πιθανές ενέργειες ενημέρωσης και δημοσιότητας.
  7. Η Διαχειριστική Αρχή έχει το δικαίωμα να δημοσιεύει τις ακόλουθες πληροφορίες:
  8. • το όνομα της πράξης και του Κυρίου Δικαιούχου και των δικαιούχων του
  9. • τους στόχους, τον προϋπολογισμό και τη συνοπτική έκθεση της πράξης,
  10. • το ποσό που χορηγήθηκε
  11. • τη γεωγραφική θέση της πράξης,
  12. • οποιαδήποτε άλλη πληροφορία που συμφωνήθηκε με τον Κύριο Δικαιούχο.

**Άρθρο 8**

**Τροποποιήσεις της Σύμβασης**

* 1. Τυχόν αιτήματα για τροποποιήσεις της πράξης θα πρέπει να αιτιολογούνται δεόντως και να απευθύνονται στην ΚΓ.
  2. Η διαδικασία για την υποβολή και έγκριση των τροποποιήσεων της πράξης περιγράφεται λεπτομερώς στον Οδηγό Υλοποίησης Προγράμματος και Πράξεων (οδηγίες τροποποίησης της πράξης), όπως ισχύει.

**Άρθρο**

**Επιθεωρήσεις και Έλεγχος**

* 1. Οι δαπάνες που υποβάλλονται στην αίτηση πληρωμής από τον Κύριο Δικαιούχο προς την ΚΓ πρέπει να επαληθεύονται από τους επαληθευτές, σύμφωνα με τη διαδικασία που περιγράφεται στον **Οδηγό Επαληθεύσεων** όπως ισχύει.
  2. Για σκοπούς επιθεωρήσεων και λογιστικού ελέγχου, ο Επικεφαλής Εταίρος οφείλει να τηρεί αντίγραφο των πιστοποιητικών επαληθευμένων δαπανών όλων των δικαιούχων.
  3. Ο Επικεφαλής Εταίρος αποδέχεται ότι οι αρμόδιες υπηρεσίες της Ευρωπαϊκής Επιτροπής, του Ευρωπαϊκού Ελεγκτικού Συνεδρίου, των Κρατών Μελών, των αρχών του Προγράμματος καθώς και των εντεταλμένων εξακριβωτών/ελεγκτών θα εξετάζουν/ελέγχουν την οικονομική διαχείριση και την υλοποίηση της πράξης μέσω εγγράφων και επιτόπιων ελέγχων. Για το σκοπό αυτό, ο Επικεφαλής Εταίρος και οι δικαιούχοι της πράξης θα:
* καταρτίζουν κάθε έγγραφο που απαιτείται για τις ανωτέρω επιθεωρήσεις/λογιστικούς ελέγχους,
* παρέχουν και προσφέρουν πρόσβαση σε όλες τις απαραίτητες πληροφορίες και έγγραφα που στηρίζουν μια επαρκή διαδρομή ελέγχου,
* παρέχουν πρόσβαση στο χώρο εργασίας τους, καθ’όλη τη διάρκεια υλοποίησης της πράξης, καθώς και για χρονικό διάστημα τριών ετών, ξεκινώντας από τις 31 Δεκεμβρίου μετά την υποβολή των λογαριασμών στους οποίους περιλαμβάνεται η δαπάνη της πράξης.

**Άρθρο 10**

**Εκχώρηση δικαιωμάτων επί της πράξης**

* 1. Η Διαχειριστική Αρχή έχει το δικαίωμα ανά πάσα στιγμή να εκχωρήσει τα δικαιώματά της βάσει της παρούσας σύμβασης. Σε περίπτωση εκχώρησης, η ΚΓ θα ενημερώσει τον Κύριο Δικαιούχο χωρίς καθυστέρηση.
  2. Ο Επικεφαλής Εταίρος μπορεί να μεταβιβάσει ή να εκχωρήσει σε τρίτο τα δικαιώματα και τις υποχρεώσεις που απορρέουν από την παρούσα σύμβαση, σύμφωνα με το εθνικό νομοθετικό πλαίσιο του κάθε συμμετέχοντος Κράτους Μέλους, κατόπιν έγγραφης συναίνεσης της Διαχειριστικής Αρχής και της Επιτροπής Παρακολούθησης.
  3. Σε περίπτωση νομικής διαδοχής του Κυρίου Δικαιούχου, (δηλαδή η αλλαγή της νομικής μορφής) είναι υποχρεωμένος να μεταβιβάσει τα δικαιώματα και τις υποχρεώσεις του που απορρέουν από την παρούσα σύμβαση στον νόμιμο διάδοχό του και να ενημερώσει άμεσα εγγράφως την Διαχειριστική Αρχή για τη διαδοχή .

**Άρθρο 11**

**Δικαιώματα Πνευματικής και Βιομηχανικής Ιδιοκτησίας επί της πράξης**

* 1. Ο Επικεφαλής Εταίρος θα διασφαλίζει ότι σε όλα τα παραδοτέα της πράξης, με την επιφύλαξη των διατάξεων των εθνικών νομοθεσιών σχετικά με την πνευματική ιδιοκτησία, δεν εφαρμόζονται δικαιώματα πνευματικής και βιομηχανικής ιδιοκτησίας εκ μέρους των εταίρων. Τα μέρη της εταιρικής σχέσης της πράξης δεσμεύονται ρητά να παραιτηθούν από όλα τα δικαιώματα πνευματικής ιδιοκτησίας επί διδακτικού υλικού, μεθοδολογιών και άλλων προϊόντων οποιουσδήποτε χαρακτήρα, που προκύπτουν από την πράξη.
  2. Όλα τα προϊόντα και τα δικαιώματα (υλικά και πνευματικά) που προέρχονται από την πράξη και τα παραδοτέα του αποτελούν ιδιοκτησία της εταιρικής σχέσης στο σύνολό τους. Η Διαχειριστική Αρχή διατηρεί το δικαίωμα να χρησιμοποιήσει οποιοδήποτε από αυτά για δράσεις πληροφόρησης και επικοινωνίας σε σχέση με το Πρόγραμμα Συνεργασίας Interreg VΙ-A «Ελλάδα-Κύπρος 2021-2027». Σε περίπτωση που υπάρχουν προϋπάρχοντα δικαιώματα πνευματικής και βιομηχανικής ιδιοκτησίας, τα οποία είναι στη διάθεση της πράξης, παραμένουν ισχυρά και γίνονται απολύτως σεβαστά από όλα τα μέρη.

**Άρθρο 12**

**Σύγκρουση συμφερόντων και πρόληψη της απάτης**

12.1 Ο Επικεφαλής Εταίρος και όλοι οι δικαιούχοι της πράξης αναλαμβάνουν την υποχρέωση να κάνουν κάθε προσπάθεια για την αποφυγή οποιασδήποτε μορφής σύγκρουσης συμφερόντων στην υλοποίηση της πράξης που θα μπορούσε να παρεμποδίσει την αμερόληπτη και αντικειμενική εκτέλεση αυτής της σύβασης.

12.2 Περιπτώσεις «σύγκρουσης συμφερόντων» εντοπίζονται όταν τίθεται σε κίνδυνο η αμερόληπτη και αντικειμενική υλοποίηση της πράξης για οικογενειακούς, πολιτικούς λόγους ή λόγους εθνικών σχέσεων, ύπαρξης οικονομικών συμφερόντων ή για οποιοδήποτε άλλο λόγο.

12.3 Ο Επικεφαλής Εταίρος και όλοι οι δικαιούχοι της πράξης αναλαμβάνουν την υποχρέωση να συμμορφώνονται με την αρχή της «μηδενικής ανεκτικότητας» σε σχέση με θέματα πρόληψης απάτης και διαφθοράς και συνεχώς επαγρυπνούν για το θέμα. Υποχρεούνται επίσης σε περίπτωση που υπάρχει υπόνοια απάτης να το αναφέρουν άμεσα στη ΔΑ και τις αρμόδιες εθνικές αρχές.

**Άρθρο 13**

**Καταγγελία της Σύμβασης**

* 1. Η Διαχειριστική Αρχή δύναται να καταγγείλει την παρούσα σύμβαση και να απαιτήσει την επιστροφή της συνεισφοράς του ΕΤΠΑ και να κινήσει διαδικασίες για την επιστροφή της Εθνικής συγχρηματοδότησης, σύμφωνα με το εθνικό κανονιστικό πλαίσιο του κάθε συμμετέχοντος Κράτους Μέλους, εν όλω ή εν μέρει, χωρίς να υποχρεούται να καταβάλει αποζημίωση για αυτό, στις ακόλουθες περιπτώσεις:

α. Σε περίπτωση που αποδειχθεί ότι έγιναν ψευδείς ή ελλιπείς δηλώσεις, ανά πάσα στιγμή.

β. Σε περίπτωση που αποδειχθεί ότι προσκομίστηκαν πλαστά έγγραφα, ανά πάσα στιγμή.

γ. Σε περίπτωση μη εκτέλεσης των υποχρεώσεων που έχουν αναληφθεί από τον Κύριο Δικαιούχο σύμφωνα με την παρούσα σύμβαση, με την προϋπόθεση ότι αυτή η μη-εκτέλεση δεν είναι δικαιολογημένη και ο Επικεφαλής Εταίρος, αφού του ζητήθηκε εγγράφως να τηρήσει τις υποχρεώσεις του, δεν το έπραξε, ή δεν παρείχε ικανοποιητική εξήγηση εντός τριάντα (30) ημερολογιακών ημερών από την ημερομηνία αποστολής της έγγραφης ειδοποίησης από τη Διαχειριστική Αρχή.

δ. Σε περίπτωση χρήση του συνόλου ή μέρους των ποσών που καταβάλλονται για σκοπούς άλλους από εκείνους που προβλέπονται στην παρούσα σύμβαση.

ε. Σε περίπτωση παραχώρησης από τον Κύριο Δικαιούχο όλου ή τμήματος της πράξης, με την εξαίρεση του άρθρου 10 της παρούσας σύμβασης.

στ. Σε περίπτωση μη τήρησης των διατάξεων που προβλέπονται στην παρούσα σύμβαση σε σχέση με το άρθρο 9 της παρούσας.

ζ. Σε περίπτωση κατ’ επανάληψη μη υποβολής των εκθέσεων προόδου εντός των προθεσμιών υποβολής.

η. Σε περίπτωση που διαπιστωθεί ότι ο Επικεφαλής Εταίρος ή οποιοσδήποτε εκ των δικαιούχων τελεί υπό καθεστώς πτώχευσης, εκκαθάρισης, αναγκαστικής διαχείρισης ή πτωχευτικού συμβιβασμού, παύσης της δραστηριότητας ή κατά του οποίου έχει κινηθεί σχετική νομική διαδικασία ή σε κάθε ανάλογη περίπτωση που απορρέει από διαδικασία της αυτής φύσεως προβλεπόμενη από τις εθνικές νομοθετικές και κανονιστικές διατάξεις,

θ. Σε περίπτωση που η Επιτροπή Παρακολούθησης έχει αποδεικτικά στοιχεία σχετικά με τον Κύριο Δικαιούχο ή οποιονδήποτε από τους δικαιούχους ή οποιοδήποτε σχετικό φορέα ή πρόσωπο, για απάτη, δωροδοκία, συμμετοχή σε εγκληματική οργάνωση ή οποιαδήποτε άλλη παράνομη δραστηριότητα που θίγει τα οικονομικά συμφέροντα της Ευρωπαϊκής Ένωσης.

* 1. Σε περίπτωση καταγγελίας της παρούσας σύμβασης, η Διαχειριστική Αρχή έχει το δικαίωμα να απαιτήσει την επιστροφή του συνόλου ή μέρους των ποσών που έχουν ήδη καταβληθεί από όλους τους δικαιούχους της πράξης. Οι δικαιούχοι υποχρεούνται να επιστρέψουν τυχόν ποσά που οφείλονται βάσει των όρων της παρούσας σύμβασης στον Κύριο Δικαιούχο, με την εξαίρεση των δικαιούχων έργου που βρίσκονται στην Ελλάδα, για τους οποίους η ΔΑ/ΑΠ θα κινήσει τη διαδικασία που προβλέπεται στο ελληνικό κανονιστικό πλαίσιο για την ανάκτηση των αχρεωστήτως καταβληθέντων ποσών σε Έλληνες δικαιούχους και εντός της προθεσμίας που ορίζεται στην απόφαση της Διαχειριστικής Αρχής.
  2. Σε περίπτωση που η Διαχειριστική Αρχή ασκήσει το δικαίωμά της να καταγγείλει τη σύμβαση, ο Επικεφαλής Εταίρος ή οι υπόλοιποι δικαιούχοι δεν δικαιούνται να συμψηφίσουν τυχόν ποσά που τους οφείλονται από τη Διαχειριστική Αρχή για οποιονδήποτε λόγο.
  3. Σε περίπτωση που η Διαχειριστική Αρχή ασκήσει το δικαίωμά της να καταγγείλει τη σύμβαση, τα οφειλόμενα ποσά επιβαρύνονται με τόκους που υπολογίζονται από την ημερομηνία που έγινε η πρώτη πληρωμή (ημερομηνία πληρωμής) μέχρι την ημερομηνία που τα ποσά αυτά πραγματικά επιστράφηκαν. Το σχετικό επιτόκιο είναι υψηλότερο κατά μιάμιση μονάδα από το επιτόκιο που εφαρμόζει η Ευρωπαϊκή Κεντρική Τράπεζα στις κύριες συναλλαγές της αναχρηματοδότησης, εκφρασμένο σε ευρώ, την πρώτη εργάσιμη ημέρα του μήνα στον οποίο ορίζεται η ημερομηνία πληρωμής από την ΔΑ, όπως προβλέπεται στον Κανονισμό (ΕΕ) 1060/2021 άρθρο 88. Τα τραπεζικά έξοδα που συνδέονται με την επιστροφή των ποσών που οφείλονται στην Διαχειριστική Αρχή θα βαρύνουν αποκλειστικά και μόνο τους δικαιούχους.
  4. Στις περιπτώσεις που προβλέπονται στο άρθρο 13.1 της παρούσας σύμβασης και ως προληπτικό μέτρο, η ΔΑ θα αναστέλλει τις πληρωμές χωρίς προηγούμενη ειδοποίηση. Η ανωτέρω διάταξη δεν επηρεάζει την εφαρμογή άλλων μέτρων ή προστίμων τα οποία θα μπορούσαν να επιβληθούν δυνάμει της εθνικής νομοθεσίας των Κρατών Μελών που συμμετέχουν στο Πρόγραμμα.
  5. Σε εξαιρετικές και δεόντως αιτιολογημένες περιπτώσεις, ο Επικεφαλής Εταίρος, με τη συγκατάθεση της Ομάδας Διαχείρισης της πράξης, μπορεί να καταγγείλει τη σύμβαση με προηγούμενη γραπτή ειδοποίηση δύο (2) μηνών, στη Διαχειριστική Αρχή. Στην περίπτωση αυτή, ο Επικεφαλής Εταίρος και οι άλλοι δικαιούχοι μπορούν να ζητήσουν να λάβουν ή να κρατήσουν το τμήμα της δημόσιας δαπάνης που αντιστοιχεί στο μέρος της πράξης που έχει πραγματοποιηθεί μέχρι εκείνη τη στιγμή. Η τελική απόφαση επί του θέματος είναι ευθύνη της Επιτροπής Παρακολούθησης του Προγράμματος, κατόπιν πρότασης της Διαχειριστικής Αρχής. Σε κάθε περίπτωση, η εφαρμογή αυτής της ρήτρας δεν θίγει το δικαίωμα της Διαχειριστικής Αρχής να εφαρμόσει τους όρους του άρθρου 4 της παρούσας σύμβασης.
  6. Από την άλλη πλευρά, σε εξαιρετικές και δεόντως αιτιολογημένες περιπτώσεις, η Διαχειριστική Αρχή μπορεί, μετά από διαβούλευση και απόφαση της Επιτροπής Παρακολούθησης του Προγράμματος, να καταγγείλει τη σύμβαση με προηγούμενη γραπτή ειδοποίηση δύο (2) μηνών στον Κύριο Δικαιούχο, χωρίς να υποχρεούται να καταβάλει οποιαδήποτε αποζημίωση για αυτό. Στην περίπτωση αυτή, ο Επικεφαλής Εταίρος δικαιούται να ζητήσει μόνο το μέρος της συμμετοχής του ΕΤΠΑ που αντιστοιχεί στο μέρος της πράξης που έχει υλοποιηθεί.
  7. Η Διαχειριστική Αρχή διατηρεί το δικαίωμα να καταγγείλει την παρούσα σύμβαση, εφόσον δεν υποβληθούν αιτήσεις πληρωμής και εκθέσεις προόδου εντός έξι (6) μηνών από την υπογραφή της παρούσας.

**Άρθρο 14**

**Παραρτήματα**

Τα παραρτήματα που επισυνάπτονται στην παρούσα σύμβαση και τα παρακάτω έγγραφα αποτελούν αναπόσπαστο μέρος της παρούσας:

Προσάρτημα 1: Έγκριση έργου (Απόφαση της Επιτροπής Παρακολούθησης - <ημερομηνία> ).

Προσάρτημα 2: Έντυπο Αίτησης Χρηματοδότησης

**Άρθρο 15**

**Τελικές Διατάξεις**

* 1. Κάθε επικοινωνία που γίνεται στο πλαίσιο της παρούσας σύμβασης θα πρέπει να απευθύνεται στην ΚΓ του Προγράμματος Συνεργασίας, στην ελληνική γλώσσα και γραπτώς, αναφέροντας το ακρώνυμο, την περιοχή παρέμβασης, τον τίτλο και τον αριθμό της σύμβασης και να αποστέλλεται στην ακόλουθη διεύθυνση:

Κοινή Γραμματεία Προγράμματος Συνεργασίας Interreg V-A «Ελλάδα-Κύπρος 2014-2020»

Λεωφ. Γεωργικής Σχολής 65,

ΤΚ 57001, Κτίριο Zeda, Είσοδος 4,

Πυλαία, Θεσσαλονίκη

ΤΚ 57001 Ελλάδα

Υπεύθυνος Επικοινωνίας: <όνομα>

Τηλ.: +30 2310 <…..>

Φαξ: +30 2310 <…..>

E-mail: jts\_grcy@mou.gr

Web: www.greece- cyprus.eu

* 1. Σε περίπτωση που κάποια διάταξη της παρούσας σύμβασης καταστεί εξ ολοκλήρου ή εν μέρει άκυρη, εναπόκειται στη Διαχειριστική Αρχή να αποφασίσει αν θα επηρεάσει το σύνολο της σύμβασης και ενημερώνει σχετικά τον Κύριο Δικαιούχο. Τα μέρη της παρούσας σύμβασης αναλαμβάνουν την υποχρέωση να λαμβάνουν όλα τα αναγκαία μέτρα για να τροποποιήσουν, αν είναι εφικτό, το αντικείμενο της παρούσας σύμβασης που επηρεάζεται. Σε περίπτωση που κάποιοι όροι της παρούσας σύμβασης κηρυχθούν άκυροι, παράνομοι ή μη εκτελεστοί από αρμόδια δικαστική αρχή, τα δύο μέρη συμφωνούν να τροποποιήσουν τον ή τους όρους αυτούς ώστε να αντανακλούν την πρόθεσή τους.
  2. Κάθε τροποποίηση της παρούσας σύμβασης, συμπεριλαμβανομένων των παραρτημάτων της, με την επιφύλαξη των διατάξεων του άρθρου 10, πρέπει να γίνεται εγγράφως και θα υπόκειται σε πρόσθετη πράξη που θα υπογράφεται από αμφότερα τα συμβαλλόμενα μέρη.
  3. Η παρούσα σύμβαση διέπεται από το ελληνικό δίκαιο και, εάν προκύψει διαφορά που δεν μπορεί να διευθετηθεί φιλικά μεταξύ των ίδιων των μερών, θα τεθεί ενώπιον των αρμόδιων ελληνικών δικαστηρίων στη Θεσσαλονίκη, Ελλάδα.
  4. Η παρούσα σύμβαση θα κοινοποιηθεί, εφόσον είναι απαραίτητο, στ <αρχές>, <τίτλος αρχής, διεύθυνση, πλήρες όνομα και θέση υπεύθυνου, στοιχεία επικοινωνίας> από τον Κύριο Δικαιούχο.
  5. Τα Έγγραφα Υλοποίησης του Προγράμματος που αναφέρονται στην παρούσα σύμβαση, θα είναι διαθέσιμα στην ιστοσελίδα του Προγράμματος. Οποιεσδήποτε τροποποιήσεις των ανωτέρω εγγράφων θα ανακοινώνονται στην ιστοσελίδα του Προγράμματος.

Το παραπάνω συμφωνήθηκαν μεταξύ των μερών και σε πίστωση αυτών η παρούσα σύμβαση συντάχθηκε σε δύο αντίγραφα στην ελληνική γλώσσα (ένα για την ΔΑ και ένα για το Κύριο Δικαιούχο) και υπογράφεται ως εξής:

**Για τον Κύριο Δικαιούχο. Για τη Διαχειριστική Αρχή**

|  |  |
| --- | --- |
| <ΟΝΟΜΑ> | **Ο ΕΙΔΙΚΟΣ ΓΡΑΜΜΑΤΕΑΣ ΔΙΑΧΕΙΡΙΣΗΣ ΠΡΟΓΡΑΜΜΑΤΩΝ ΕΤΠΑ ΚΑΙ ΤΑΜΕΙΟΥ ΣΥΝΟΧΗΣ** |